CELEX: 32016R2147
Language: lv
Date: 2016-12-07 00:00:00
Title: Komisijas Īstenošanas regula (ES) 2016/2147 (2016. gada 7. decembris), ar ko atļauj palielināt tāda vīna stiprināšanas robežvērtības, kas ražots no vīnogām, kuras 2016. gadā ievāktas dažos Vācijas vīnogu audzēšanas reģionos un visos Ungārijas vīnogu audzēšanas reģionos

8.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 333/30
            
         KOMISIJAS ĪSTENOŠANAS REGULA (ES) 2016/2147
   (2016. gada 7. decembris),
   ar ko atļauj palielināt tāda vīna stiprināšanas robežvērtības, kas ražots no vīnogām, kuras 2016. gadā ievāktas dažos Vācijas vīnogu audzēšanas reģionos un visos Ungārijas vīnogu audzēšanas reģionos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 91. pantu,
   tā kā:
   
               (1)
            
            
               Regulas (ES) Nr. 1308/2013 VIII pielikuma I daļas A.3. punktā ir paredzēts, ka gados, kuros klimatiskie apstākļi bijuši īpaši nelabvēlīgi, dalībvalstis var lūgt palielināt vīna spirta tilpumkoncentrācijas (stiprināšanas) robežvērtības par 0,5 %.
            
         
               (2)
            
            
               Vācija un Ungārija ir lūgušas šādu stiprināšanas robežvērtību palielinājumu vīnam, kas ražots no 2016. gadā ievāktām vīnogām, jo to augšanas periodā klimatiskie apstākļi bijuši īpaši nelabvēlīgi. Ungārija šādu lūgumu ir iesniegusi attiecībā uz visiem valsts vīnogu audzēšanas reģioniem. Vācija ir lūgusi palielināt stiprināšanas robežvērtību tikai vīnam, kas ražots no sarkanvīna vīnogu šķirnēm Baden Ahr, Mittelrhein, Mosel, Nahe, Pfalz, Rheinhessen un Württemberg reģionos.
            
         
               (3)
            
            
               Laika apstākļi 2016. gadā bijuši īpaši nelabvēlīgi, tāpēc Regulas (ES) Nr. 1308/2013 VIII pielikuma I daļas A.2. punktā noteiktās dabiskās spirta tilpumkoncentrācijas palielinājuma robežvērtības dažos vīnogu audzēšanas reģionos nedod iespēju no visām vai konkrētām vīnogu šķirnēm ražot parasti tirgū pieprasītu vīnu ar atbilstošu spirta tilpumkoncentrāciju.
            
         
               (4)
            
            
               Tādēļ ir lietderīgi atļaut palielināt vīna stiprināšanas robežvērtības tādam vīnam, kas ražots, izmantojot visu vai dažu šķirņu vīna vīnogas, kas 2016. gadā ievāktas Ungārijas un Vācijas vīnogu audzēšanas reģionos.
            
         
               (5)
            
            
               Šajā regulā noteiktie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (ES) Nr. 1308/2013 VIII pielikuma I daļas A.3. punkta, vīnogu audzēšanas reģionos vai to daļās, kas uzskaitītas šīs regulas pielikumā, un visām vai konkrētajām minētajā pielikumā norādītajām vīna vīnogu šķirnēm dabiskās spirta tilpumkoncentrācijas palielinājums 2016. gadā ievāktajām svaigajām vīnogām, vīnogu misai, rūgstošai vīnogu misai, rūgstošam jaunvīnam un vīnam, kas ražots no 2016. gadā ievāktajām vīnogām, nedrīkst pārsniegt šādas robežvērtības:
   
               a)
            
            
               3,5 % vīnogu audzēšanas A zonā, kas minēta Regulas (ES) Nr. 1308/2013 VII pielikuma I papildinājumā;
            
         
               b)
            
            
               2,5 % vīnogu audzēšanas B zonā, kas minēta Regulas (ES) Nr. 1308/2013 VII pielikuma I papildinājumā;
            
         
               c)
            
            
               2,0 % vīnogu audzēšanas C zonā, kas minēta Regulas (ES) Nr. 1308/2013 VII pielikuma I papildinājumā.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 7. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      PIELIKUMS
      
         Vīna vīnogu šķirnes un vīnogu audzēšanas reģioni vai to daļas, kurās saskaņā ar 1. pantu ir atļauts palielināt vīna stiprināšanas robežvērtības
      
      
                  Dalībvalsts
               
               
                  Vīnogu audzēšanas reģions vai tā daļa (vīnogu audzēšanas zona)
               
               
                  Šķirnes
               
            
                  Vācija
               
               
                  
                     Baden vīnogu audzēšanas reģions (B zona)
               
               
                  Visas atļautās sarkanvīna vīnogu šķirnes
               
            
                  
                     Ahr vīnogu audzēšanas reģions (A zona)
               
            
                  
                     Mittelrhein vīnogu audzēšanas reģions (A zona)
               
            
                  
                     Mosel vīnogu audzēšanas reģions (A zona)
               
            
                  
                     Nahe vīnogu audzēšanas reģions (A zona)
               
            
                  
                     Pfalz vīnogu audzēšanas reģions (A zona)
               
            
                  
                     Rheinhessen vīnogu audzēšanas reģions (A zona)
               
            
                  
                     Württemberg vīnogu audzēšanas reģions (A zona)
               
            
                  Ungārija
               
               
                  Visi vīnogu audzēšanas reģioni (C zona)
               
               
                  Visas atļautās vīnogu šķirnes